આરબીઆઇને જાન્યુઆરી 2016 માટે સીપીઆઇના 6 ટકા ટાર્ગેટ માટે વિશ્વાસ છે, પરંતુ સાતમા પગાર પંચના અમલથી વેતન અને ભાડાં પરની સંભવિત ફુગાવાજન્ય અસરના પરિબળને ભાવિ અંદાજમાં ધ્યાનમાં રાખવામાં આવશે. વ્યાજદરમાં અગાઉના કાપનો લાભ ગ્રાહકોને બેન્કોએ હજુ આપ્યો નથી, તેની આરબીઆઇને ચિંતા છે, કારણ કે બેન્કોના ધિરાણદરમાં માત્ર 60 બેસિસ પોઇન્ટ્સનો ઘટાડો થયો છે. બેન્કો નીચા વ્યાજદરનો લાભ ગ્રાહકોને કેમ આપતી નથી તેનું મુખ્ય કારણ એ છે કે નાની બચત યોજનાઓની સરખામણીમાં ડિપોઝિટના નીચા દરના સ્પર્ધાત્મક ગેરલાભ અને નફાકારકતા (નેટ ઇન્ટરેસ્ટ માર્જિન) પરની અસર છે.